Μπαρμπούνια ψητά με πουρέ αρακά
Η αλήθεια είναι ότι τα μπαρμπούνια είναι εξαίσια τηγανητά, αλλά και ψητά γίνονται απίθανα.
1.800 - 2.000 γρ. φρέσκα μπαρμπούνια (προτιμάμε μεγάλα), καθαρισμένα, αλάτι, 20 ml χυμός λεμονιού, 1 κουτ. σούπας μουστάρδα της αρεσκείας μας, 1 κουτ. σούπας φύλλα φρέσκιας μαντζουράνας (θα τη βρούμε σε γλαστράκια σε φυτώρια - εναλλακτικά, χρησιμοποιούμε 1 κουτ. γλυκού μαντζουράνα ξερή, τριμμένη, ή 1 κουτ. γλυκού δυόσμο ξερό, τριμμένο, ή 8 - 10 φύλλα από φρέσκο δυόσμο, ψιλοκομμένα), 100 ml ελαιόλαδο, 600 γρ. αρακάς, φρέσκος ή κατεψυγμένος, 50 ml ελαιόλαδο, 1 κουτ. γλυκού ξερός κόλιανδρος, τριμμένος (ή 1/2 κουτ. γλυκού φρεσκοτριμμένο μοσχοκάρυδο), αλάτι, φρεσκοτριμμένο πιπέρι
Πλένουμε καλά μέσα κι έξω τα μπαρμπούνια, τα σκουπίζουμε σε απορροφητικό χαρτί κουζίνας και τα βάζουμε σε ένα μεγάλο σουρωτήρι, τοποθετημένο σε ένα ταψάκι (για να στραγγίσουν τα υγρά).Πασπαλίζουμε τα μπαρμπούνια με αλάτι και τα βάζουμε στο ψυγείο τουλάχιστον για 30 λεπτά.Προθερμαίνουμε το φούρνο στους 220° C.Παίρνουμε ένα μεγάλο ταψί, αραδιάζουμε εκεί τα μπαρμπούνια και με ένα πινέλο τα αλείφουμε με το μισό λαδολέμονο και από τις δύο πλευρές.Σκορπίζουμε από πάνω το υπόλοιπο λαδολέμονο και τα ψήνουμε για 15 λεπτά, σε μεσαίο ράφι του φούρνου.Τον ετοιμάζουμε μέχρι να ψηθούν τα μπαρμπούνια. Βράζουμε άφθονο αλατισμένο νερό σε μια κατσαρόλα και, μόλις αρχίσει να κοχλάζει, ρίχνουμε τον αρακά και τον βράζουμε για 8 - 10 λεπτά.Τον στραγγίζουμε σε ένα σουρωτήρι, τον ξεπλένουμε με άφθονο κρύο νερό και τον περνάμε από το μύλο των λαχανικών (ή το μπλέντερ), μέχρι να γίνει πουρές. Αν βγει πολύ σφικτός, προσθέτουμε λίγο από το νερό μέσα στο οποίο έβρασαν και ανακατεύουμε. Θέλουμε να γίνει ζουμερός, αλλά όχι υδαρής. Αν θέλουμε να αποκτήσει πιο λεία και βελούδινη υφή, τον περνάμε από ψιλή σήτα. Προσθέτουμε αμέσως τον πουρέ αρακά, αλάτι και πιπέρι και ανακατεύουμε σε χαμηλή φωτιά για 1 - 2 λεπτά.Βγάζουμε τα ψημένα μπαρμπούνια από το φούρνο, τα μοιράζουμε σε πιάτα και συνοδεύουμε με τον πουρέ αρακά.
Αρακάς,Μπαρμπούνια